เอกราช สุวรรณภูมิ

เอกราช สุวรรณภูมิ (เกิด 12 ธันวาคม พ.ศ. 2512) เป็นนักร้องเพลงลูกทุ่งชายชาวไทย

ประวัติ 
เอกราช สุวรรณภูมิ มีชื่อจริงว่า วรวิทย์ ศรีนนท์ (ชื่อเล่น: เอก) เป็นชาวอำเภอสุวรรณภูมิ จังหวัดร้อยเอ็ด เป็นบุตรของนายปาน และนางบุญ ศรีนนท์ เขาเป็นบุตรคนที่ 11 ในจำนวนพี่น้อง 12 คน พ่อมีอาชีพตัดผม แม่เป็นอดีตนักร้องหมอลำ

การศึกษาเรียนสาขาพลศึกษาจากโรงเรียนพลประชานุกูล จังหวัดขอนแก่น แต่ตอนอยู่ ม.3 ก็หนีออกจากบ้านเข้ามากรุงเทพฯ เพื่อมาหาพี่สาวที่อาศัยอยู่แถวสุขุมวิท 22 ทั้งที่มีเงินไม่กี่บาท ด้วยความที่เข้ากรุงเทพฯ มาโดยไม่ได้ศึกษาข้อมูลก่อน ดังนั้นจึงลำบากไม่ธรรมดา ที่นอนไม่มีต้องไปนอนใต้สะพานลอยตั้งแต่ลงจากรถ เจอยุงมหานครกัดน่วมตั้งแต่คืนแรก จากนั้นก็ใช้เท้าเดินไปตามหาพี่สาวจนเจอ

เมื่อมีที่อยู่แล้วจึงเริ่มทำงานหาเงิน อาชีพแรกคือเข็นรถขนมปังสังขยา ขายแถวสยาม สะพานควาย เก็บเงินจนได้ 300 บาท จึงซื้อวิทยุมาฟัง เป็นสมบัติชิ้นแรกที่ภาคภูมิใจมาก ตั้งแต่นั้นระหว่างขายขนมปังจึงมีวิทยุฟังและฝึกร้องเพลงไปในตัว

อยู่มาวันหนึ่ง เอกร้องเพลงตามวิทยุอยู่หลังร้านด้วยเสียงอันดัง ทำให้เถ้าแก่ได้ยิน และชมว่า "เสียงดีนี่" เอกราชจึงบอกเถ้าแก่ว่า "ผมอยากเป็นนักร้อง แต่ไม่มีเงินไปสมัครที่ต้องมีชุดสูท" เถ้าแก่ใจดีให้เงินไปตัดสูทแล้วพาไปฝากร้องเพลงที่สวนอาหารให้ด้วย หลังจากร้องเพลงที่สวนอาหาร เอกก็คิดอยากร้องในคาเฟ่ใหญ่ แต่ก็ยังไม่กล้าเข้า จึงไปสมัครเป็นคนรับรถก่อน เพราะคนที่ได้ร้องเพลงที่สวนอาหาร ต้องผ่านการประกวดร้องเพลงมาแล้วทั้งนั้น เขาจึงจะรับ ระหว่างที่เป็นเด็กรับรถอยู่นั้น เอกก็จะร้องเพลงไปด้วย จนผู้จัดการที่ดูแลนักร้องเดินออกมาข้างนอกและได้ยิน จึงแนะนำว่าน่าจะไปร้องเพลง ไม่น่ามารับรถแบบนี้ เอกจึงฉวยโอกาสตรงนั้นเอาไว้

หลายปีกับการสั่งสมประสบการณ์ในการร้องเพลง จนความสามารถไปเข้าตา อ.พิมพ์ปฏิภาณ พึ่งธรรมจิต นักเรียบเรียงเสียงประสาน จึงชักชวนไปประกวดเข้าค่ายแกรมมี่ โกลด์ ที่เพิ่งเปิดใหม่ และ เอก ก็ชนะเลิศได้ที่ 1 (สมัยเดียวกับไมค์ ภิรมย์พร) แล้วเซ็นสัญญาเข้าสังกัด แกรมมี่โกลด์ ซึ่งใช้นามว่า "เอกราช สุวรรณภูมิ" มีผลงานเพลงกับแกรมมี่โกลด์ ๓ ชุด คือ ชุด "แผลในใจ" ที่มีเพลงสร้างชื่อ คือ เพลง "กลับมาทำไม" ชุด ที่ ๒ คือ ชุด น้ำตาดาว ชุดที่ ๓ คือ ชุดร้องไห้สองหน จากนั้น เอก ก็หมดสัญญากับทางค่าย แกรมมี่โกลด์ รวมระยะเวลา ๖ ปี

จากนั้น เอกราช ก็หันมาเซ็นสัญญากับค่ายน้องใหม่ คือ บริษัทนพพงศ์ อินเตอร์เนชั่นแนล จำกัด และมีผลงานชุดแรก คือ กระเป๋าแบนแฟนทิ้ง ซึ่งได้วางแผงเมื่อวันที่ 10 สิงหาคม 2543 แฟนเพลงทั่วประเทศให้การต้อนรับอย่างดียิ่ง และ เมื่อวันที่ 17 มกราคม 2544 ผลงานชุด กระเป๋าแบนแฟนทิ้ง ก็ได้รับรางวัล เพลงยอดเยี่ยม ในงาน ประกาศรางวัล "มาลัยทอง" ขณะเดียวกันเพลงนี้ ยังขึ้นสู่อันดับ 1 ของเพลงยอดนิยมทั้งคลื่น เอฟ.เอ็ม 95 และ คลื่นลูกทุ่ง เวทีไท 90

ในปี 2545 เอกราช มีผลงานชุดใหม่ ในชื่อชุด "สัญญา 5 บาท" ผลงานจากปลายปากกาของครู สลา คุณวุฒิ นักแต่งเพลงมือทองในยุคปัจจุบัน ผู้ที่เคยเขียนเพลง "กระเป๋าแบนแฟนทิ้ง" ให้เอกราชโด่งดังมาแล้ว โดยได้เปิดตัวอย่างเป็นทางการ มีผลงานละครทีวีด้วยเรื่อง "รวมพลคนใช้" ที่แพร่ภาพทางช่อง 3

ในปี 2559 เอกราช มีผลงานเพลงใหม่ ในชุด ลูกทุ่งพันธ์ไทย ชุดที่ 1 : น้ำพริกถ้วยเก่า สังกัดค่ายหนูมิวสิก แต่มีงานในหลวงสวรรคต ทางค่ายจึงพักงานไว้ชั่วคราว เพื่อน้อมระลึกถึงพระองค์ท่าน เลยพักงานชุดดังกว่าถึงปัจจุบัน ซึ่งได้ครูเพลงรุ่นใหม่ เจ้าของค่ายหนูมิวสิก แต่งเพลงใหม่ให้ถึง 6 เพลง ได้แก่ น้ำพริกถ้วยเก่า โทรหาอ้ายเด้อ ยาใจคนยาก อยากมีเมียเด็ก ผู้สาวขอนแก่น สิปปากว่าไม่เท่าตาเห็น

ในปี 2561 ทางค่ายหนูมิวสิกกำลังจะกลับมาปัดฝุ่น อัลบั๊มน้ำพริกถ้วยเก่าใหม่ โดยจะมีการแต่งเพลงใหม่เพิ่ม และจะมีการซื้อลิขสิทธิ์เพลงดังเก่าๆในตำนานของเอกราช สุวรรณภูมิ มารวมชุด อาทิ กระเป๋าแบนแฟนทิ้ง สัญญาห้าบาท กลับมาทำไม มารวมในอัลบั๊มชุดนี้ด้วย คาดว่าจะจัดจำหน่ายในปลายเดือนกรกฎาคม 2561 นี้ 

ทางด้านชีวิตครอบครัว เอกราชได้แต่งงานกับ 

กัญญาณัฐ ธนาฐิติภา (นุ้ย)  เป็นหญิงนอกวงการและได้มีบุตรด้วยกัน2คน คือ 

ปรนัฐ ธนาฐิติภา (ภูมิ)  

เอกนัท ธนาฐิติภา (กระเพรา)

ผลงานเพลง

อัลบั้มกับศิลปินคนอื่น 

 รวมฮิต ลูกทุ่งติดดาว (2539)
 เพลงติดดาว (2540)
 เพลงติดดาว 2 (2541)
 ลูกทุ่งท๊อปฮิต (2541)
 x 2 ซูเปอร์ฮิต (2543)
 เพลงติดดาว 3 (2543)
 ลูกทุ่ง ซุปเปอร์แด๊นซ์ 4 (2548)
 รักเศร้าห้องเช่าเดิม (2549)
เรียงร้อยเพลงรัก (2550)
 ลูกทุ่งแดนซ์สะเดิด 3 (2550)
 ลูกทุ่งซูปเปอร์ฮิพฮอพ (2551)

คอนเสิร์ต 
 คอนเสิร์ต คุณลำใย กับ กระเป๋าแบนแฟนทิ้ง (2545)
 คอนเสิร์ต สัญญา 5 บาท ปะทะ คุณลำใย (2545)
 คอนเสิร์ต ถูกใจคนไทย ร่วมใจใช้สินค้าถูกกฎหมาย (18 สิงหาคม 2545)
 คอนเสิร์ต Pattaya Music Festival 2003 (23 มีนาคม 2546)
 คอนเสิร์ต Highlight มหกรรมคอนเสิร์ตทรัพย์สินทางปัญญา (31 สิงหาคม 2546)
 คอนเสิร์ต รักแผ่นดิน (7 กรกฎาคม 2550)
 คอนเสิร์ต เพื่อนช่วยเพื่อน ยอดรัก สลักใจ (16 สิงหาคม 2551)
 คอนเสิร์ต คุณพระช่วยสำแดงสด 2 ตอน แผ่นดินทอง (12-21 สิงหาคม 2553)
 คอนเสิร์ต รำวงชาวบ้าน (2553)
 คอนเสิร์ต โฟร์เอส ไทยแลนด์ ชุด 5 (2555)
 คอนเสิร์ต คุณพระช่วยสำแดงสด ตอน 3 ฤดู (19 - 21 ตุลาคม 2555)
 คอนเสิร์ต โฟร์เอส รวมพลคนรักพี่เป้า (2556)
 คอนเสิร์ต โฟร์เอสคอมโบ้ (2556)
 คอนเสิร์ต รำวงโฟร์เอส (2557)
 คอนเสิร์ต รำลึก ยอดรัก ปีที่ 6 (7 - 9 สิงหาคม 2557)
 คอนเสิร์ต สลา คุณวุฒิ คนสร้างเพลง เพลงสร้างคน (27 สิงหาคม 2559)
 คอนเสิร์ต โฟร์เอส งานฉลองอุปสมบท (2 กรกฎาคม 2563)
 คอนเสิร์ต 25 ปี แกรมมี่ โกลด์ เส้นทางมิตรภาพโรดทัวร์ (10 ตุลาคม - 28 พฤศจิกายน 2563)
 คอนเสิร์ต อาลัยพ่อเพลงแห่งแผ่นดิน พ่อไวพจน์ เพชรสุพรรณ (5-7 พฤษภาคม 2565)

ผลงานอัลบั้มเพลงประกอบละคร

นพพงษ์ อินเตอร์เนชั่นแนล

เพลงประกอบละคร รวมพลคนใช้ (กรกฎาคม พ.ศ. 2545) 
 ถ้าฉันรวยจะสวยให้ดู ศิลปิน ลูกนก สุภาพร
 ชัน ลัน ลา ศิลปิน เอกราช สุวรรณภูมิ และ ลูกนก สุภาพร
 ขอแค่แอบรัก ศิลปิน เอกราช สุวรรณภูมิ
 บ่เอา ศิลปิน ลูกนก สุภาพร
 รักคนผิด ศิลปิน เอกราช สุวรรณภูมิ
 เทใจรัก ศิลปิน ลูกนก สุภาพร
 เก็บใจรัก ศิลปิน เอกราช สุวรรณภูมิ
 ยินดีอกหัก ศิลปิน ลูกนก สุภาพร
 แรงรักแรงใจ ศิลปิน เอกราช สุวรรณภูมิ
 รวมพล...คนใช้ ศิลปิน เอกราช สุวรรณภูมิ และ ลูกนก สุภาพร

อาร์ สยาม (ในเครือ อาร์เอส)

เพลงประกอบละคร พยัคฆ์ยี่เก (เมษายน พ.ศ. 2552) 
 พยัคฆ์ยี่เก ศิลปิน กุ้ง สุธิราช วงศ์เทวัญ และ วุธ อัษฎาวุธ เหลืองสุนทร
 เทพีบ้านไพร ศิลปิน กุ้ง สุธิราช วงศ์เทวัญ
 ชีวิตลิเก ศิลปิน วุธ อัษฎาวุธ เหลืองสุนทร
 นางเอกอยู่ไหน ศิลปิน กุ้ง สุธิราช วงศ์เทวัญ
 ความรักเกิดแล้ว ศิลปิน จิลล์ โรเจอร์
 ขอรักแลกใจ ศิลปิน เอกราช สุวรรณภูมิ
 เต้นกินรำกิน ศิลปิน ชูษี เชิญยิ้ม
 แม่สาวแก้มใส ศิลปิน วุธ อัษฎาวุธ เหลืองสุนทร และ เบนซ์ ปุณยาพร พูลพิพัฒน์
 ขอน้องแต่งงาน ศิลปิน กุ้ง สุธิราช วงศ์เทวัญ และ เบนซ์ ปุณยาพร พูลพิพัฒน์
 สเปกในใจ ศิลปิน เอกราช สุวรรณภูมิ และ ณิชชนันทน์ แจ่มดวง
 พยัคฆ์ยี่เก ศิลปิน กุ้ง สุธิราช วงศ์เทวัญ

เพลงพิเศษ 
 น้ำท่วมแพ้น้ำใจ (2554)
 ราชันแห่งแผ่นดิน (2554) - เพลงเฉลิมพระเกียรติพระบาทสมเด็จพระปรมินทรมหาภูมิพลอดุลยเดช เนื่องในวโรกาสที่พระองค์ทรงเจริญพระชนมพรรษา 84 พรรษา

ผลงานด้านภาพยนตร์ 
 มนต์เพลงลูกทุ่ง เอฟ.เอ็ม. (2545) รับบทเป็น เอกราช ร่วมกับ เอกชัย ศรีวิชัย, ยิ่งยง ยอดบัวงาม, ทศพล หิมพานต์, ยอดรัก สลักใจ, ชาย เมืองสิงห์, รุ่ง สุริยา, สดใส รุ่งโพธิ์ทอง, กุ้ง สุธิราช, ดำรง วงศ์ทอง, เสรี รุ่งสว่าง, เสรี วงษ์มณฑา, แสงสุรีย์ รุ่งโรจน์, แดง จิตกร, ร็อกแสลง, รุ่งเพชร แหลมสิงห์, ลพ บุรีรัตน์, เกษม คมสันต์, ชลธี ธารทอง, ประยงค์ ชื่นเย็น, จิ๋ว พิจิตร, สัญญา พรนารายณ์, แดน บุรีรัมย์, เด่นชัย สายสุพรรณ, บรรจบ เจริญพร, พรไพร เพชรดำเนิน, สุขสันต์ วันสว่าง, คัมภีร์ แสงทอง, รักชาติ ศิริชัย, ศรชัย เมฆวิเชียร, สายัณห์ นิรันดร, รังษี เสรีชัย, เจนภพ​ จบ​กระบวน​วรรณ​, ปอง ปรีดา, พยงค์ มุกดา, ชินกร ไกรลาศ, ชัยชนะ บุญนะโชติ, ก้าน แก้วสุพรรณ
 2 ผู้ยุ่งเหยิง (2547) รับบท เอก ร่วมกับ ปีเตอร์ โฟดิฟาย, สดใส รุ่งโพธิ์ทอง
 มนต์รักลูกทุ่ง (2548) รับบทเป็น บุญเย็น ร่วมกับ นันทวัฒน์ อาศิรพจนกุล, ฤทธิ์ ลือชา, ยิ่งยง ยอดบัวงาม, ไพโรจน์ ใจสิงห์, โอลิเวอร์ บีเวอร์, กรุง ศรีวิไล, เทพ โพธิ์งาม
 รวมพลคนลูกทุ่งเงินล้าน (2556) รับบทเป็น เอกราช ร่วมกับ ไผ่ พงศธร, เอกชัย ศรีวิชัย, ยิ่งยง ยอดบัวงาม, กุ้ง สุธิราช, มนต์สิทธิ์ คำสร้อย, รุ่ง สุริยา, ทศพล หิมพานต์, บุญโทน คนหนุ่ม, ดำรง วงศ์ทอง, เด่นชัย สายสุพรรณ, สดใส รุ่งโพธิ์ทอง, ชลธี ธารทอง, ชินกร ไกรลาศ

ผลงานละครโทรทัศน์

ผลงานด้านกรรมการ 
 มาสเตอร์คีย์ เวทีแจ้งเกิด ลูกทุ่งน็อคเอาท์ Season 4 (2557) ช่อง 3
 เพชรตัดเพชร ซีซั่น 1 (วันที่ 3 พฤษภาคม พ.ศ. 2563) ช่อง Workpont 23 รับเชิญ โจทย์เพลง ลูกทุ่งเครื่องไทย
 เพชรตัดเพชร ซีซั่น 1 (วันที่ 13 กันยายน พ.ศ. 2563) ช่อง Workpont 23 รับเชิญ โจทย์เพลง ลูกทุ่งย่ำกรุง
 ไมค์หมดหนี้เสี่ยงโชค (2564 - ปัจจุบัน) ช่อง Workpont 23
 หัวท้ายตายก่อน 3X3 (2565) ช่อง Workpont 23
 โจ๊กตัดโจ๊ก ตันฉบับสลับเพลง (2565 - 2566) ช่อง Workpont 23

รางวัลที่ได้รับ 
 รางวัลชนะเลิศ จากรายการ ลูกทุ่งสู่ฝัน ช่อง 7
 รางวัลมาลัยทอง ครั้งที่ 1 ปี 2543 นักร้องลูกทุ่งชายยอดเยี่ยม จากเพลง กระเป๋าแบนแฟนทิ้ง
 รางวัลสยามดารา สตาร์ส อวอร์ดส์ 2012 นักร้องลูกทุ่งชายยอดเยี่ยม จากเพลง หนุ่มกระเป๋า

อ้างอิง

แหล่งข้อมูลอื่น 
 แฟนเพจ เอกราช สุวรรณภูมิ

บุคคลจากอำเภอสุวรรณภูมิ
นักร้องชายชาวไทย
นักร้องลูกทุ่งชายชาวไทย
ศิลปินสังกัดจีเอ็มเอ็ม แกรมมี่
ศิลปินสังกัดแกรมมี่โกลด์
นักแสดงชายชาวไทย
พุทธศาสนิกชนชาวไทย